stanford-oval/wikipedia huggingface dataset:
קברט (סרט)
עלילת הסרט

סאלי בולס היא זמרת במועדון הלילה "הקיט-קט", אמריקנית בשנות ה-30 המוקדמות לחייה ובתו של שגריר. במועדון נערכים מופעי קברט גרמני. בריאן רוברטס, בריטי שעבר לגרמניה, גר בדירה שכורה לצד סאלי בולס. בריאן מנסה להתקיים ממתן שיעורי אנגלית ומתרגום ספר פורנוגרפי לאנגלית. ניסיונות הפיתוי של סאלי לא צולחים, והיא חושדת שבריאן הומו. לבסוף היא מצליחה והם הופכים להיות בני זוג. בריאן מתערה בגרמניה ולומד להכיר אנשים שונים במסגרת שיעורי האנגלית שהוא מעביר.
בו-בזמן מתחילה עלייתם של הנאצים לשלטון, ומגיע מקסמיליאן פון-הוינה, ברון עשיר, שכובש הן את סאלי והן את בריאן. הם מבלים איתו הרבה, ובריאן לא מביע חיבה יתרה כלפי מקסמיליאן על פני השטח. לקראת הסוף מתוודה סאלי בתוקפנות כי היא מנהלת רומן עם מקס, ובאותה נימה מתריס כלפיה בריאן "גם אני". בסופו של דבר מאבד הברון עניין בשניהם ונוטש אותם לנפשם בברלין.
עלילת הסרט כולה מועברת תוך הקבלה אל בימת המועדון בו סאלי עובדת, ובו מוצגים האירועים שבעלילה, אך מוצגים בהקצנה וחושפים את מה שמוסתר, לכאורה, במציאות. כמו שהסרט נפתח כך הוא מסתיים עם תזמורת מועדון הלילה. אך אם בתחילת הסרט מדובר על תזמורת בעלת הופעה נוצצת בסוף הסרט כאשר השלטון הנאצי מתבסס בברלין התזמורת כבר נראית עלובה למדי.
קייט מארה

| --- | --- |

מארה בכנס קומיק-קון, 2015
 לידה:  27 בפברואר 1983 (בת 41) בדפורד, ניו יורק, ארצות הברית 
 שם לידה:  Kate Rooney Mara 
 מדינה:  ארצות הברית ארצות הברית
 תקופת הפעילות:  מ-1997 
 מקום לימודים:  בית הספר לאמנויות ע"ש טיש  תיכון פוקס ליין 
 בן או בת זוג:  ג'יימי בל (15 ביולי 2017–?) 
 פרופיל ב-IMDb
 
קייט רוּני מארה (באנגלית: Kate Rooney Mara; נולדה ב-27 בפברואר 1983) היא שחקנית אמריקאית, אחותה הגדולה של השחקנית רוּני מארה.
נודעת בזכות תפקידידה בטלוויזיה, כשגילמה את הכתבת זואי בארנס בדרמה הפוליטית של נטפליקס "בית הקלפים" (2013–2014; 2016), את אנליסטית המחשבים שרי רוטנברג בסדרת המותחן של פוקס "24" (2006), את היידן מקליין בסדרה של ראיין מרפי "אימה אמריקאית: בית הרצח" (2011), את פאטי באוורס בעונה הראשונה של סדרת הדרמה "פוזה" (2018) ובתור מורה שמקיימת מערכת יחסים אסורה עם תלמיד במיני-סדרה "המורה" (2020); עבור האחרון, היא הייתה מועמדת לפרס אינדפנדנט ספיריט לסדרת החדשה הטובה ביותר כמפיקה בפועל.
מארה עשתה את הופעת הבכורה שלה בסרט "אהבה מקרית" (1999). מאז היא הופיעה בסרטים "הר ברוקבק" (2005), "על הכוונת" (2007), "127 שעות" (2010), "התעלות" (2014), "ארבעה מופלאים" (2015) ו"להציל את מארק וואטני" (2015).
ביוגרפיה

קייט רוּני מארה נולדה בעיירה בדפורד (אנ'), במחוז וסטצ'סטר במדינת ניו יורק שבארצות הברית, למשפחה נוצרית ממוצא אירי-בריטי, גרמני, איטלקי וצרפתי-קנדי. אביה, טימות'י כריסטופר מארה, הוא סקאוט NFL וסגן נשיא ניו יורק ג'איינטס, ואמה קת'לין מק'נולטי (לבית רוּני). היא השנייה מבין ארבעה ילדים, עם אח אחד גדול, דניאל; אחות צעירה אחת, השחקנית רוּני מארה; ואח צעיר אחד, קונור. אביה הוא אחד מ-11 ילדים, שדרכם יש לה 20 דודות ודודים, ו-40 בני דודים.
היא נינתם של מייסד ניו יורק ג'איינטס טים מארה (אנ') ושל מייסד פיטסבורג סטילרס ארט רוני האב (אנ'). הצד של אמה במשפחה מחזיקה בבעלות בקבוצת הפוטבול פיטסבורג סטילרס של ה-NFL מאז הקמתה ב-1933, וצד אביה במשפחה מחזיק בבעלות בקבוצת הפוטבול ניו יורק ג'איינטס מאז הקמתה ב-1925. סבה וסבתה מצד אביה היו וולינגטון מארה (אנ') ואן מארה (אנ'). וולינגטון היה בבעלות משותפת של הג'איינטס מ-1959 ועד מותו ב-2005, וירש אותו בנו (דודה של קייט מארה), ג'ון מארה (אנ'), שכיום הוא נשיא, מנכ"ל ובעלים משותף של הקבוצה. סבה מצד אמה של קייט מארה, טימותי ג'יימס "טים" רוני, הוא הבעלים של מסלול מרוצים ביונקרס, ניו יורק מאז 1972. אח של סביה, דניאל מילטון רוני (אנ'), יו"ר הסטילרס, היה לשעבר שגריר ארצות הברית באירלנד והמייסד השותף של ארגון הצדקה The Ireland Funds. בן דודה הראשון, ארט רוני ג'וניור (אנ'), הוא הנשיא הנוכחי והבעלים המשותף של סטילרס.
מארה החלה לשחק בגיל תשע במחזמר בבית ספר. היא למדה במספר בתי ספר לתיאטרון ואמנויות והופיעה בתיאטרון קהילתי ובהצגות בית ספריות. בראיון למגזין Esquire, היא אומרת שהיא הייתה "ביישנית עד כאב" כשגדלה, והוסיפה שיש לה רק חבר אחד.
האודישן הראשון שלה היה לדרמת המשטרה "רצח מאדום לשחור", אך היא לא קיבלה את התפקיד, אבל ידעה שמכאן ואילך היא רוצה לשחק. מארה סיימה את לימודיה בתיכון פוקס ליין (אנ'), והתקבלה לבית הספר טיש לאמנויות באוניברסיטת ניו יורק כדי ללמוד תיאטרון מוזיקלי, אך דחתה את לימודיה כדי לעבוד כשחקנית.
קריירה > תיאטרון

בשנת 2003, ביצעה מארה את הופעת הבכורה שלה על במה בפסטיבל התיאטרון ויליאמסטון במחזה "Landscape of the Body" שנכתב על ידי ג'ון גואר בשנת 1977. היא כיכבה גם ב-the alice complex, מחזה מאת פיטר באר ניקוביץ'. בדיקסון בניו יורק בשנת 2005 ובתיאטרון בלאנק בלוס אנג'לס בשנת 2006. מאוחר יותר אמרה בתחנת הרדיו WFAN שעבודת התיאטרון בשבילה זה חלום כי זה מה שבאמת רצתה לעשות בתור ילדה.
קריירה > קולנוע וטלוויזיה

התפקיד הטלוויזיוני הראשון של מארה היה בסדרת הדרמה חוק וסדר בשנת 1997. בשנת 1999, הייתה הופעת הבכורה שלה בקולנוע בסרט "אהבה מקרית" בבימויו של סידני פולאק. היא שיחקה את ג'סיקה צ'נדלר, בתה של אשת קונגרס (קריסטין סקוט תומאס). בשנת 2002, שיחקה בסרט "הכל בשביל איב". בתחילת שנות ה-2000, שיחקה ככוכבת אורחת בסדרות "אוורווד", "אד", "חוק וסדר: מדור מיוחד", "ניפ/טאק", "פשע מן העבר", "בוסטון פאבליק", "CSI" ו"CSI: מיאמי".
בשנת 2005, שיחקה בסרטים: "אגדה עירונית 3" ו"הר ברוקבק" בתפקיד משני כבתו של דמותו של הית' לדג'ר. תפקיד זה הביא לפרסומה. באותה שנה התארחה בפרק בסדרה "ג'ק ובובי".
מארה חתמה עם סוכנות ויליאם מוריס ונכללה ברשימת "עשרת השחקנים הצעירים שיש להם הזדמנות לעשות את זה בגדול" של ניו יורק דיילי ניוז בתחילת 2006.
ב-2006 כיכבה בדרמת הספורט "כולנו מארשל" של ג'וזף מק'גינטי ניקול. והופיעה בחמישה פרקים בסדרה "24" בדמותה של אנליסטית לחוצה ומבוהלת ביחידה ללוחמה בטרור.
ב-2007, היא הופיעה לצד מארק וולברג בסרט "על הכוונת".
ב-2008 שיחקה בסרט המתח "טראנס סיביריאן" בכיכובו של וודי הרלסון.
ב-2009, הופיעה בארבעה פרקים בסדרה "הפמליה" מבית רשת HBO
ב-2010 היא שיחקה בסרטים: "איירון מן 2", "עולם מציצני" ו"127 שעות" בבימויו של דני בויל. הסרט מבוסס על סיפור אמיתי בו מטפס הרים נלכד במהלך טיול.
ב-2011, הופיעה בסרטים "10 שנים" ו"המבצר האחרון".
ב-2012 שיחקה בסרט הפשע "המלכודת" לצידם של אריק באנה וצ'ארלי האנם.
ב-2013, היא הצטרפה לסדרת הדרמה הפוליטית "בית הקלפים" המבוססת על רומן מאת מייקל דובס. היא שיחקה כזואי בארנס, כתבת בוושינגטון. על תפקידה בסדרה הייתה מועמדת לפרס אמי לשחקנית אורחת בדרמה לשנת 2014.
בשנת 2014 שיחקה בסרט "התעלות".
בשנת 2015, שיחקה בסרט האתחול "ארבעה מופלאים" שביים ג'וש טראנק, בו גילמה מארה את דמותה של סוזן סטורם / האישה הבלתי-נראית, ובהמשך שיחקה בבסרט המדע בדיוני של רידלי סקוט "להציל את מארק וואטני", המבוסס על הספר "לבד על מאדים" מאת אנדי ויר שפורסם ב-2011.
בשנת 2017 שיחקה בתפקיד הראשי בסרט "מייגן לוי". בהמשך השנה, שיחקה ושימשה גם כמפיקה בסרט הדרמה "מרסי" לצד השחקן אליוט פייג'.
בשנת 2020 כיכבה לצד ניק רובינסון במיני-סדרה "המורה" של רשת הולו, בתפקיד של קלייר, מורה אשר מנהלת רומן עם תלמיד.
חיים אישיים

בשנים 2010–2014 הייתה בזוגיות עם השחקן הבריטי מקס מינגלה.
ב-2015 החלה במערכת יחסים עם השחקן האנגלי ג'יימי בל. בי-17 ביולי 2017 הזוג התחתן. במאי 2019 נולדה בתם הבכורה. ב-17 בנובמבר 2022, מארה פרסמה באינסטגרם שהיא ילדה בן שבוע קודם לכן. היא מתגוררת לסירוגין בלוס אנג'לס ובמנהטן.
מארה הפכה לצמחונית בילדותה. בבגרותה החליטה אף לעבור לטבעונות, בעקבות ספר שקראה בנושא.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | Joe the King | אליסון |  |
| 1999 | אהבה מקרית | ג'סיקה צ'נדלר |  |
| 2002 | הכל בשביל איב | מירנדה ספיר |  |
| 2005 | אגדה עירונית 3 | סמנת'ה "סם" אוונס |  |
| 2005 | הר ברוקבק | אלמה דל מר ג'וניור |  |
| 2005 | The Californians | זואי טריפ |  |
| 2006 | זום | סאמר ג'ונס |  |
| 2006 | Fireflies | טיילור |  |
| 2006 | כולנו מארשל | אנני קנטרל |  |
| 2007 | בלופר | אנני דריי |  |
| 2007 | על הכוונת | שרה פן |  |
| 2008 | טראנס סיביריאן | אבי |  |
| 2008 | אבן הגורל | קיי מת'סון |  |
| 2009 | The Open Road | לוסי |  |
| 2010 | שמחתודהעודבבקשה | מיסיסיפי |  |
| 2010 | איירון מן 2 | מרשלית |  |
| 2010 | 127 שעות | קריסטי מור |  |
| 2010 | עולם מציצני | מג |  |
| 2011 | המבצר האחרון | איזבל |  |
| 2011 | 10 שנים | אליס |  |
| 2012 | המלכודת (אנ') | האנה |  |
| 2014 | התעלות | ברי |  |
| 2015 | The Heyday of the Insensitive Bastards | ליסה |  |
| 2015 | ארבעה מופלאים | סוזן סטורם / האישה הבלתי-נראית |  |
| 2015 | Man Down | נטלי דראמר |  |
| 2015 | להציל את מארק וואטני | בת' יוהנסן |  |
| 2015 | שבויה | אשלי סמית' |  |
| 2016 | מורגן | לי וות'רס |  |
| 2017 | מייגן לוי | מייגן לוי (אנ') |  |
| 2017 | מרסי | מרסי ברומאג' | גם מפיקה |
| 2018 | צ'פקווידיק | מרי ג'ו קופקני (אנ') |  |
| 2022 | תתקשרי לג'יין | לנה |  |
| 2025 | Friendship |  |  |
| TBA | Ghostwriter | קייט | גם מפיקה בפועל |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | חוק וסדר | ג'נה ארליך | פרק: "Shadow" |
| 2000 | Madigan Men | ג'ולי | פרק: "White Knight" |
| 2000 | אד | קלי קובאץ' | פרק: "Pretty Girls and Waffles" |
| 2001 | חוק וסדר: מדור מיוחד | לורי | פרק: "Pixies" |
| 2003 | אוורווד | קייט מוריס | 2 פרקים |
| 2003 | ניפ/טאק | ונסה ברתולומאו | 4 פרקים |
| 2003 | פשע מן העבר | ג'יל שלבי | פרק: "Look Again" |
| 2003 | בוסטון פאבליק | הלנה | פרק: "Chapter Seventy-Five" |
| 2004 | CSI: מיאמי | סטפני ברוקס | פרק: "Murder in a Flash" |
| 2004 | CSI | ג'אנל מקליין | פרק: "Formalities" |
| 2005 | ג'ק ובובי | קייטי | 6 פרקים |
| 2006 | 24 | שרי רוטנברג | 5 פרקים |
| 2009 | הפמליה | בריטני | 4 פרקים |
| 2011 | אימה אמריקאית: בית הרצח | היידן מק'ליין | 8 פרקים |
| 2012 | Tron: Uprising | פרל | דיבוב; 3 פרקים |
| 2013–2014; 2016 | בית הקלפים | זואי בארנס | 14 פרקים מועמדת פרס אמי לשחקנית אורחת מצטיינת בסדרת דרמה (2014) |
| 2014 | רובוט צ'יקן | קלואי / סוזן סטורם | דיבוב; 2 פרקים |
| 2015 | Moonbeam City | קריסליס טייט | דיבוב; 10 פרקים |
| 2018 | פוזה | פאטי באוורס | 6 פרקים |
| 2020 | המורה | קלייר וילסון | מיני-סדרה גם מפיקה בפועל |
| 2023 | Class of '09 | אשלי פואט | מיני-סדרה |
| 2023 | מראה שחורה | לנה סטנפילד | פרק: "Beyond the Sea" |
הערות שוליים

↑  https://ethnicelebs.com/rooney-mara
↑  Actress Kate Mara comments on her vegan lifestyle, husband Jamie Bell’s food decisions and sister Rooney Mara's clothing line, AP Archive, July 31, 2018
| --- | --- |
בקרת זהויות :  NLI: 987007320911105171  BnF: cb16536338f (data)  GND: 141507063  ISNI: 0000 0001 1439 036X  LCCN: n2007081355  NKC: xx0175889  NTA: 372820751  SUDOC: 155554352  VIAF: 19138249   WorldCat (עם VIAF): 19138249 
מארה, 2008
מארה באירוע של יוניצ"ף, 2012
גווינת' פלטרו

| --- | --- |

פלטרו בפרימייריה לסרט "איירון מן 3", 2013
 לידה:  27 בספטמבר 1972 (בת 52) לוס אנג'לס, ארצות הברית 
 שם לידה:  Gwyneth Kate Paltrow 
 מדינה:  ארצות הברית ארצות הברית
 תקופת הפעילות:  מ-1989 
 מקום לימודים:  Spence School (1990)  בית ספר קרוסרודס (1984)  אוניברסיטת קליפורניה בסנטה ברברה (1990)  בית ספר קרוסרודס 
 בן זוג:  בראד פלצ'וק
 צאצאים:  Moses Martin, Apple Martin 
 מספר צאצאים:  2
 פרסים והוקרה:  פרס אוסקר פרס אמי פרס גלובוס הזהב פרס גילדת שחקני המסך
 https://gwynethpaltrow.com/
 פרופיל ב-IMDb
 
פלטרו בפסטיבל הסרטים הבינלאומי בטורונטו, 2000
גווינת' קייט פלטרו (באנגלית: Gwyneth Kate Paltrow; נולדה ב-27 בספטמבר 1972) היא שחקנית קולנוע ותיאטרון, וזמרת אמריקאית ממוצא יהודי. זוכת פרס אוסקר לשחקנית הטובה ביותר לשנת 1998, פרס אמי לשנת 2011, פרס גלובוס הזהב, פרס גילדת שחקני המסך ופרסים רבים נוספים. ב-2013 נבחרה על ידי המגזין האמריקאי "פיפל" כאישה היפה ביותר בעולם.
ביוגרפיה

פלטרו נולדה בלוס אנג'לס, קליפורניה שבארצות הברית, בתם של המפיק והבמאי ברוס פלטרו ושל השחקנית בליית' דאנר. אמהּ ממשפחה נוצרית ממוצא גרמני ובריטי; ואילו אביה יהודי ממוצא אשכנזי, צאצא למשפחת הרבנים הידועה פלטרוביץ' מפולין. פלטרו גדלה בבית שבו חגגו חגים נוצרים ויהודים ביחד, ואחיה ג'ייק אף חגג בר מצווה. כשהייתה צעירה התגוררה עם משפחתה בסנטה מוניקה ולמדה בבית ספר פרטי לבנות-בלבד בניו יורק. הסנדק שלה הוא סטיבן ספילברג. הדודנית-למחצה שלה מצד אמהּ היא השחקנית קתרין מוניג. דודנית נוספת שלה היא היזמית רבקה נוימן (לבית פלטרו), שבעלה הוא יזם ההייטק הישראלי-אמריקאי אדם נוימן (אחיה של הדוגמנית עדי נוימן).
החלה ללמוד לתואר ראשון באנתרופולוגיה באוניברסיטת קליפורניה בסנטה ברברה, אך נשרה בטרם עת כדי להתמקד בקריירת המשחק שלה.
ביוגרפיה > קריירת משחק

הופעת הבכורה שלה בקולנוע הייתה ב-1991 בתפקיד משנה בסרט "בקצב החופש" בכיכובו של ג'ון טרבולטה. בהמשך אותה שנה קבלה תפקיד משנה בסרטו של סטיבן ספילברג "הוק" המבוסס על הסיפור של פיטר פן. לאחר מכן הופיעה בתפקידים זוטרים בסרטים "זיכרון בדם קר" ו"גברת פארקר והחוג המרושע". פריצת הדרך הקולנועית שלה הייתה ב-1995 כשכיכבה בסרט מותחן הפשע "שבעה חטאים", לצדו של בראד פיט עמו היה לה מערכת יחסים מתוקשרת. בנוסף ב-1995, גילמה את פטסי ג'פרסון בסרט הדרמה התקופתי "ג'פרסון בפריז".
ב-1996 זכתה פלטרו לשבחים כשגילמה את התפקיד הראשי בסרט "אמה" על פי ספרה של ג'יין אוסטן. הסרט זכה להצלחה קופתית ולשבחי הביקורת וסלל את דרכה לתפקידים ראשיים נוספים; היא כיכבה בסרטו של פול תומאס אנדרסון "שמונה בטוח", בסרט "תקוות גדולות" - עיבוד מודרני על פי רומן של דיקנס, ובסרט "דלתות מסתובבות" לצד ג'ון האנה.
ב-1998 כיכבה בחמישה סרטים ששיאם היה זכייה בפרס האוסקר על תפקידה כוויולה דה לספס בסרט הקומדיה הרומנטית "שייקספיר מאוהב". בסרט כיכב גם בן זוגה דאז בן אפלק. ב-1999 שיחקה בסרטו של אנתוני מינגלה "הכישרון של מר ריפלי" לצד מאט דיימון וקייט בלאנשט. בשנת 2001 שיחקה עם בן סטילר וג'ין הקמן בסרט הדרמה-הקומית "משפחת טננבאום".
פלטרו כיכבה בסרט הקומדיה "דיילת בעננים", לצד מארק ראפלו. לאחר מכן שיחקה דמות שונה בתכלית בסרט "סילביה", שבו הופיעה לצד אמהּ השחקנית בליית' דיינר - דמותה של סילביה פלאת'. ב-2004 יצא לאקרנים הסרט "סקיי קפטן ועולם המחר" בו כיכבה לצד אנג'לינה ג'ולי וג'וד לאו. בשנת 2005 שיחקה בסרט הדרמה "הוכחה", לצד ג'ייק ג'ילנהול ואנתוני הופקינס.
בשנת 2008 שיחקה בתפקיד מרכזי בסרט שובר הקופות "איירון מן" לצד רוברט דאוני ג'וניור, בתור פפר פוטס; וכך גם בסרט ההמשך ובסרט השלישי.
בשנת 2010 שיחקה בתור תפקיד אורח בסדרה "glee" בתור מורה מחליפה, שם שרה את הלהיט של סי לו גרין "Forget You", וגם דואט עם מת'יו מוריסון, מאשאפ של "Singin' In The Rain" ושל השיר "Umbrella" של ריהאנה.
ב-2011 זכתה פלטרו על הופעתה בסדרה בפרס אמי על הופעת האורח הטובה ביותר בסדרה קומית.
בנוסף ב-2011 שיחקה בסרט האסונות "התפשטות", בתור בת' אמהוף.
בשנת 2014 שיחקה במספר פרקים בסדרה הקומית "טיפול אונליין" ברשת שואוטיים, בכיכובה של ליסה קודרו.
ב-2017 שיחקה בסרט גיבורי-העל "ספיידרמן: השיבה הביתה" בתור פפר פוטס; ב-2018 וב-2019 גילמה את אותה דמות גם בסרטים "הנוקמים: מלחמת האינסוף" ו"הנוקמים: סוף המשחק".
ביוגרפיה > קריירת עסקית > אופנה

במאי 2005, מונתה פלטרו כפרזנטורית של חברת הקוסמטיקה והטיפוח של אשת העסקים האמריקאית-יהודייה אסתי לאודר. במסגרת החוזה שנחתם בין הצדדים, ככבה פלטרו במסעות הפרסום העולמיים של החברה במשך מספר שנים תמורת 5 מיליון דולר. הקמפיין הראשון שבו השתתפה היה מסע פרסום לרגל חגיגות 10 השנים לבושם פלז'רס (pleasures). שבמרץ 2007 הושק מחדש בשם 'Pleasures Gwyneth Paltrow'.
בשנת 2006, היא הפכה לפרזנטורית של Bean Pole International, מותג אופנה דרום קוריאני.
בשנת 2012, הובילה קמפיין עבור בושם חדש של בית האופנה הגרמני הוגו בוס.
ביוגרפיה > קריירת עסקית > חברת Goop

בספטמבר 2008 השיקה פאלטרו את עלון הלייף סטייל השבועי Goop‏. Goop התרחבה לתחומים נוספים כולל: מסחר אלקטרוני, בשיתוף פעולה עם מותגי אופנה, השיקה חנויות פופ-אפ, השיקה מוצרי בריאות, מגזין, פודקאסט, וסדרת לייף סטייל תיעודית ששודרה בנטפליקס. שם החברה ואתר האינטרנט, Goop.com. נבחר לדברי פאלטרו, כי מישהו אמר לה שלחברות אינטרנט מצליחות יש O כפול בשמם, והוא הוסף לראשי התיבות של שמה GP. בשנת 2018 הגיעו הכנסות החברה ל-250 מיליון דולר.
כנגד החברה עלו טענות על קידום של טיפולים לא יעילים מבחינה רפואית ומדעית, שלרבים מהם יש אף השלכות מזיקות. המחלוקות כללו טיפול לאידוי הוואגינה, שימוש בביצי ירקן, מכשיר חוקן קפה מסוכן, מדבקות לבישות שלטענתה הן "מאזנות מחדש את האנרגיה והתדירות בגופנו" ואשר נטען באופן כוזב כי היו עשויים מחומר שפותח על ידי נאס"א. בספטמבר 2020 שילמה החברה 145 אלף דולר במסגרת הסכם פשרה, בתביעה שהוגשה נגד החברה בשל הביצים הוואגינליות שהיא מוכרת, העשויות מאבני ירקן. החברה טענה שהביצים יכולות לסייע באיזון הורמונים ולהסדיר את המחזור החודשי. החברה להגנת הצרכן תבעה אותה על שיווק מטעה.
בינואר 2020 אתר Goop החל לשווק נר בשם "מריח כמו הואגינה שלי" שזכה להצלחה רבה. במאי 2021 אחד הנרות התפוצץ בביתו של לקוח, שהוביל אותו לתבוע את החברה בכחמישה מיליון דולר.
ב-24 בינואר 2020 עלתה תוכנית בנטפליקס בשם "The Goop Lab". התוכנית בת שישה פרקים, מקדמת את Goop ומכסה נושאים פסאודו-מדעיים דוגמת "ריפוי באנרגיה", שימוש בתרופות פסיכדליות, טיפול בקור, אנטי-אייג'ינג ומיניות נשית. עם שחרורו של הקדימון הראשון, ושוב לאחר שהתוכנית המלאה בת ששת הפרקים הפכה זמינה, היא עוררה מחלוקת בנוגע למידע שגוי שהציגה: רפואי ומדעי.
ב-27 בינואר 2020 הגישה עמותת אמת בפרסום בקליפורניה (TINA.org), תלונה לתובע המחוזי בטענה כי Goop המשיכה לעסוק בשיווק מטעה. בתלונה נאמר כי החברה טוענת כי מוצריה "הוכחו קלינית" לטיפול בסימפטומים כמו חרדה, דיכאון, OCD ועוד.
ביוגרפיה > קריירת עסקית > אוכל וספרי מתכונים

באוקטובר 2007 החלה פלטרו לצלם תוכנית דוקו-אוכל עבור רשת הטלוויזיה הממלכתית-אמריקאית PBS "ספרד ... על הדרך שוב", המציגה את המזון והתרבות של ספרד. בשנת 2008 כתבה את הספר "ספרד ... טיול דרך קולינרי עם מאריו בטאלי".
בשנת 2011 היא כתבה ספר מתכונים שכותרתו "בת אבי: מתכונים טעימים וקלים שחוגגים משפחה וביחד".
בנוסף ב-2011 היא כתבה את הספר "הערות משולחן המטבח". שנתיים לאחר מכן פרסמה ספר שכותרתו "הכל טוב: מתכונים קלים טעימים שיגרמו לך להיראות טוב ולהרגיש נהדר", שקידם דיאטה אינטנסיבית, שאינה-נתמכת על ידי עדויות רפואיות. בספר זה נכלל מתכון לטוסט אבוקדו, שהועתק באופן נרחב והותאם כחלק ממגמת המזון של התקופה. בשנת 2016 פרסמה ספר בישול בשם "הכל קל: מתכונים טעימים לימי חול לבשלן  ביתי סופר-עסוק".
אקטיביזם

באוקטובר 2023, פלטרו, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

בשנות ה-90, הייתה בזוגיות עם השחקן האמריקאי בראד פיט, השניים התארסו בדצמבר 1996, אך נפרדו לבסוף ביוני 1997.
ב-5 בדצמבר 2003 נישאה למוזיקאי האנגלי כריס מרטין, סולן להקת הרוק קולדפליי. ב-14 במאי 2004 נולדה בתם אפל, וב-8 באפריל 2006 נולד בנם מוזס. במרץ 2014 הם הודיעו על פרידה, וב-2016 התגרשו.
מאז אוגוסט 2014 פלטרו במערכת יחסים עם המפיק והבמאי האמריקאי-יהודי בראד פלצ'וק(אנ'). ב-2017 הם התארסו, וב-2018 הם נישאו. ביוני 2019 חשפה כי לבעלה ולילדיו יש בית בנפרד ממנה, בו הוא מתגורר שלושה לילות בשבוע.
ב-2014 דווח שפלטרו, שאביה יהודי, מתכננת להתגייר.
החל משנת 2015 החלה פלטרו לדגול באורח חיים בריא הכולל ניקוי רעלים דרך הזנה עיקרית משייקים ותזונה טבעית ובפרט ללא GMO.
פילמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בקצב החופש (1991) Shout - בתפקיד: רבקה.
הוק (1991) Hook - בתפקיד: ונדי הצעירה.
בכוונת זדון (1993) Malice - בתפקיד: אנג'לה פריצ'רד.
זיכרון בדם קר (1993) Flesh And Bone - בתפקיד: ג'יני.
גברת פארקר והחוג המרושע (1994) Mrs. Parker And The Vicious Circle - בתפקיד: פולה האנט.
שבעה חטאים (1995) Se7en - בתפקיד: טרייסי.
ולנטינו לאור ירח (1995) - בתפקיד: לוסי טרייגר.
ג'פרסון בפריז (1995) - בתפקיד: פטסי ג'פרסון.
אמה (1996) Emma - בתפקיד: אמה וודהאוס.
שמונה בטוח (1996) Hard Eight aka Sydney - בתפקיד: קלמנטיין.
על חברים ולוויה אחת (1996) The Pallbearer - בתפקיד: ג'ולי דה מארקו.
דלתות מסתובבות (1998) - בתפקיד: הלן.
תקוות גדולות (1998) Great Expectations - בתפקיד: אסטלה.
הש (1998) Hush - בתפקיד: הלן ברינג.
רצח מושלם (1998) A Perfect Murder - בתפקיד: אמילי בראדפורד טיילור.
שייקספיר מאוהב (1998) Shakespeare In Love - בתפקיד: ויולה דה לאספס.
הכישרון של מר ריפלי (1999) The Talented Mr. Ripley - בתפקיד: מארג' שארווד.
דואט (2000) Duets - בתפקיד: ליב.
סוד של אהבה (2000) Bounce - בתפקיד: אייבי ג'אנלו.
מסיבת יום נישואים (2001) The Anniversary Party - בתפקיד: סקאיי דייוידסון.
משפחת טננבאום (2001) The Royal Tenenbaums - בתפקיד: מארגוט טננבאום.
הפנטזיה של הל (2001) Shallow Hal - בתפקיד: רוזמארי.
מכתבי אהבה (2002) Possession - בתפקיד: מאוד באיילי.
דיילת בעננים (2003) View From The Top - בתפקיד: דונה ג'אנסן.
סילביה (2003) Sylvia - בתפקיד: סילביה פלאת'.
סקיי קפטן ועולם המחר (2004) Sky Captain And The World Of Tomorrow - בתפקיד: פולי פארקינס.
הוכחה (2005) Proof - בתפקיד: קאת'רין.
אהבה וצרות אחרות (2006) Love And Other Disasters - בתפקיד: הוליווד ג'אקס.
ידוע לשמצה (2006) Infamous - בתפקיד: קייטי דין.
לרוץ עם מספריים (2006) Running With Scissors - בתפקיד: הופ פינץ'.
הלילה הטוב (2007) The Good Night - בתפקיד: דורה שאלר.
איירון מן (2008) Iron Man - בתפקיד: פפר פוטס.
שתי אהבות (2008) Two Lovers - בתפקיד: מישל ראוש.
איירון מן 2 (2010) Iron Man 2 - בתפקיד: פפר פוטס.
התפשטות (2011) Contagion - בתפקיד: בת' אמהוף.
הנוקמים (2012) The Avengers - בתפקיד: פפר פוטס.
איירון מן 3 (2013) Iron Man 3 - בתפקיד: פפר פוטס.
תודה ששיתפתם (2013) - בתפקיד: פואבה.
צ'ארלי מורדכי (2015) - בתפקיד: ג'והאנה.
ספיידרמן: השיבה הביתה (2017) Spider-Man: Homecoming - בתפקיד: פפר פוטס.
הנוקמים: מלחמת האינסוף (2018) - בתפקיד: פפר פוטס.
הנוקמים: סוף המשחק (2019) - בתפקיד: פפר פוטס.
פילמוגרפיה > טלוויזיה

הפוליטיקאי (2019) - בתפקיד: ג'ורג'ינה הוברט.
גלי (עונה 2) - בתפקיד: הולי הולידיי.
הערות שוליים

1 2 3  דוד שליט, ‏הכישרון של גברת פאלטרו, באתר גלובס, 19 באוקטובר 2005
↑  שירות בלומברג, ‏האחים הארווי ובוב ויינסטין, מפיקי "שקספיר מאוהב", מקימים אולפן חדש, באתר גלובס, 6 באוקטובר 2005
↑  גיורא יהלום, ‏לא סרט אוסקר, איזה מזל, באתר גלובס, 7 ביולי 2003
↑  נילי ברקן, ‏מופרך ואמין במידה שווה, באתר גלובס, 4 באפריל 2002
↑  ליאון איצקר, כוכבת הקולנוע גווינת' פאלטרו תייצג את ענקית הקוסמטיקה אסתי לאודר, באתר TheMarker‏, 24 במאי 2005
↑  גליה שפרינג, ‏על הפנים, באתר גלובס, 15 במרץ 2007
↑  המעצבת, גווינת של היום, גווינת של הלילה: פעמיים פאלטרו, באתר ynet, 30 באוקטובר 2012
↑
בוב מוריס, הניו יורק טיימס, עכבר העיר אונליין, גווינת פלטרו בישלה דייסה, באתר הארץ, 26 בפברואר 2009
↑   טאפי ברודסר־אקנר, הניו יורק טיימס, הייתם קונים שייק קמבוצ'ה משומש מגווינת פלטרו?, באתר הארץ, 15 באוגוסט 2018
↑   שירה מייקין, גווינת פלטרו הפכה את הוואגינה שלה לעסק שמגלגל מיליונים, באתר הארץ, 15 בינואר 2020
↑  עומר דניאל, גווינת' פאלטרו מוכרת נר בריח איבר המין שלה - והוא כבר סולד אאוט, במדור "פנאי פלוס" באתר ynet‏, 12 בינואר 2020
↑  מעריב אונליין, ‏נר בריח ואגינה: גווינת' פאלטרו עומדת בפני תביעה בעקבות פיצוץ המוצר, באתר מעריב אונליין, 19 במאי 2021
↑   גילי איזיקוביץ, גווינת פלטרו, שגרירת הפות בתרבות הפופ, באתר הארץ, 25 בינואר 2020
↑  מערכת tvbee, ‏מדע אלטרנטיבי, באתר ‏מאקו‏, 2 בפברואר 2020
גווינת' פאלטרו: גאונת שיווק בבועת פסטל | סלונה, באתר סלונה, ‏1 בundefined 2020
↑  ניר קיפניס, ‏גווינת' פאלטרו הולכת לאכול, באתר גלובס, 10 במאי 2010
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
↑  גווינת פאלטרו וכריס מרטין הכריזו באופן רשמי על פרידתם, באתר הארץ, 26 במרץ 2014
↑  מיטל קויפמן, מזל טוב: גווינת' פאלטרו מאורסת, במדור "פנאי פלוס" באתר ynet‏, 21 בנובמבר 2017
↑  ענבל חננאל, נשואים טריים: גווינת' פאלטרו ובראד פלצ'וק התחתנו, במדור "פנאי פלוס" באתר ynet‏, 30 בספטמבר 2018
↑  מערכת הורים, ‏גווינת פאלטרו חושפת: לבעלה ולילדיו יש בית בנפרד, באתר ‏מאקו‏, 13 ביוני 2019
↑  קרן בר לב, ‏כשרה למהדרין: גווינית' פאלטרו מתגיירת, באתר ‏מאקו‏, 7 בספטמבר 2014
הבה נגילהמועדים לשמחה: גווינת' פאלטרו מתגיירת, במדור "פנאי פלוס" באתר ynet‏, 7 בספטמבר 2014
↑   רונית דומקה, האם החיים של גווינת' פאלטרו באמת בריאים יותר?, באתר TheMarker‏, 10 באוקטובר 2015
שחר סמוחה, ‏גווינית' פאלטרו כבר מכורה: החומר "הלא-ממסטל" מקנאביס שכובש את העולם, באתר גלובס, 27 באוקטובר 2018
| --- | --- |
בקרת זהויות :  NLI: 987007580649205171  PLWABN: 9810615593005606  BIBSYS: 98055645  BNE: XX1266590  BnF: cb14018913p (data)  CANTIC: a11822971  CiNii: DA12694519  GND: 129578274  ISNI: 0000 0001 2284 3568  LCCN: no98073797  LNB: 000190830  MusicBrainz: dc71c08e-3ee5-409d-ae0d-f4fd9050e170  NDL: 001171203  NKC: js20060205037  NLA: 35801622  NLK: KAC201008301  NTA: 161255507  RERO: 02-A019227238  SNAC: w6j97351  SUDOC: 059667206  TePapa: 61991  Trove: 1093717  VIAF: 117030333   WorldCat (עם VIAF): 117030333 
פלטרו בטקס בו הוענק לה הכוכב שלה בשדרת הכוכבים של הוליווד, 2010